Motivul pentru care Google amână lansarea Android 11: "Nu este momentul să sărbătorim".
Google a amânat prezentarea sistemului de operare Android 11 din cauza protestelor din SUA, scrie Reuters. Pe Twitter, compania a spus că va anunța mai multe detalii despre noua versiune de Android "în curând". Protestele masive din Statele Unite au loc în urma uciderii lui George Floyd, un bărbat de culoare din Minneapolis.
Google a anunțat printr-un tweet că va amâna lansarea Android 11 din cauza protestelor violente din SUA, spunând că "acum nu este momentul să sărbătorim", scrie Reuters.Inițial, evenimentul a fost programat să aibă loc miercuri, pe 3 iunie, potrivit site-ului. Totodată compania spune că va anunța mai multe detalii despre noua versiune de Android "în curând", însă fără a specifica o dată.Compania a mai amânat lansarea la începutul pandemiei.Google va prezenta forma finală a sistemului Android 11 într-un eveniment excluziv online, găzduit pe canalul YouTube Android Developers.